31983R3514
L 351/13
JURNALUL OFÍCIAL AL UNIUNII EUROPENE
REGULAMENTUL (CEE) NR. 3514/83 AL COMISIEI
din 13 decembrie 1983
de modificare a Regulamentelor (CEE) nr. 2191/81 și (CEE) nr. 2192/81 privind acordarea unui ajutor la achiziționarea untului de către instituțiile și colectivitățile fără scop lucrativ și de către armată și unitățile similare din statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 1600/83 (2), în special articolul 12 alineatul (3),
întrucât Regulamentul (CEE) nr. 2191/81 (3) al Comisiei, modificat ultima dată de Regulamentul (CEE) nr. 1446/83 (4), prevede că bonul menționat în articolul 3 nu este valabil decât de la data de 1 a lunii calendaristice; întrucât preluarea untului nu se poate face decât după această dată; întrucât aplicarea sistemului a demonstrat necesitatea devansării acestei date pentru a permite anticiparea livrărilor de unt; întrucât, prin urmare, trebuie modificat termenul prevăzut pentru preluare; întrucât dispoziția menționată figurează și în Regulamentul (CEE) nr. 2192/81 (5) al Comisiei, modificat ultima dată de Regulamentul (CEE) nr. 1446/83; întrucât, prin urmare, trebuie să se aducă aceeași modificare regulamentului respectiv;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
În articolul 3 din Regulamentul (CEE) nr. 2191/81, textul alineatului (5) și, în articolul 3 din Regulamentul (CEE) nr. 2192/81, textul alineatului (3) se înlocuiesc cu următorul text:
„Un bon este valabil pe perioada lunii calendaristice indicate pe bon. Totuși, preluarea se poate efectua începând cu a douăzecea zi a lunii care precede luna calendaristică indicată pe bon, până în a zecea zi a lunii următoare lunii calendaristice indicate pe bon.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 decembrie 1983.